Informacioni mbi datën e lansimit te Samsung Galaxy S8 vjen nga Korea, saktësisht nga SamMobile, ku raportohet se Samsung nuk do ta lançojë celularin si zakonisht në Kongresin Botëror të Celularëve në shkurt.
Në vend të kohës së zakonshme, Samsung ka menduar ta lançojë celularin e ri në një ngjarje në Nju Jork në muajin mars, i cili nuk do të dilte në shitje më pas deri më 18 prill.
Gjithashtu, bëhet e ditur se Samsung do të përdorë një divizion të tij të baterive, për të furnizuar bateri për Galaxy S8 – në mënyrë që të mos shfaqen probleme si në Note 7.